Russell Crowe

Raselas Aira Krou (; g. 1964 m. balandžio 7 d.) – Naujosios Zelandijos ir Australijos aktorius, kino prodiuseris ir muzikantas. Tarptautinės bendruomenės dėmesio sulaukė po to, kai 2000 m. suvaidino Romos generolo Maksimo Decimo Meridijaus vaidmenį istoriniame epe „Gladiatorius“, kurį režisavo Ridlis Skotas. Už šį vaidmenį Krou pelnė Oskaro, Kino transliuotojų kritikų asociacijos, Empire ir Londono kino kritikų rato apdovanojimus bei dar 10 kitų nominacijų.

1999 m. Krou suvaidino tabako įmonės veiklos demaskuotojo Džefrio Vigando vaidmenį filme „Informatorius“, už kurį pelnė penkis apdovanojimus geriausio aktoriaus kategorijoje ir kitas septynias nominacijas. 2001 m. Krou įsikūnijo į matematiko ir Nobelio premijos laureato Džono F. Nešo vaidmenį biografiniame filme „Nuostabus protas“ ir už jį buvo apdovanotas daugeliu apdovanojimų, įskaitant BAFTA, Auksinį gaublį ir Ekrano aktorių gildijos apdovanojimą. Aktorius turi savo žvaigždę Holivudo šlovės alėjoje.

 Šeima 
Krou tėvai, Jocelyn Yvonne (mergautinė pavardė Wemyss) ir John Alexander Crowe, abu dirbo filmavimo aikštelės maisto ir gėrimų tiekėjais; jo tėvas taip pat buvo viešbučio valdytojas. Krou senelis iš motinos pusės, Stan Wemyss, buvo kinematografas, kuriam buvo suteiktas Britų imperijos ordino nario titulas už Antrojo pasaulinio karo filmuotą medžiagą.

Kai Raselui buvo ketveri, jo šeima persikėlė gyventi į Sidnėjų, Naujojo Pietų Velso valstiją (Australija), kur tėvai toliau siekė karjeros. Raselui sukakus 14, šeima grįžo į Naująją Zelandiją, kur jis pradėjo lankyti Auckland Grammar School mokyklą. Sulaukęs 16, Raselas metė mokslus ir nutarė siekti aktoriaus karjeros.

 Karjera 
Patartas savo gero draugo Tom Sharplin, Krou karjerą XX a. 9-ąjį dešimtmetį pradėjo kaip muzikos atlikėjas, pasivadinęs Russ Le Roq sceniniu vardu. Jis išleido keletą singlų Naujojoje Zelandijoje, kaip kad „I Just Want To Be Like Marlon Brando“, „Pier 13“, „Shattered Glass“, tačiau nei vienas iš jų nepakliuvo į muzikos topus.Ewbank/Hildred: Russell Crowe – The Biography, Carlton Publishing, London, 2001, page 23 Kiek vėliau jis su draugu Billy Dean Cochran subūrė roko grupę 30 Odd Foot of Grunts.

Aktoriaus karjerą pradėjo Australijoje, vaidindamas įvairiuose teatro miuzikluose, televizijoje. Sulaukęs pasisekimo nutarė išbandyti jėgas JAV kine. Kartu su Denzeliu Vašingtonu vaidino filme „Virtuosity“. Vėliau sekė bene žymiausias jo vaidmuo filme „Gladiatorius“.

 Filmografija 
 1990: Prisoners of the Sun
 1990: The Crossing
 1991: Proof
 1992: Spotswood
 1992: Romper Stomper
 1993: Hammers Over the Anvil
 1993: The Silver Brumby
 1993: For the Moment
 1993: Love in Limbo
 1994: The Sum of Us
 1995: Greitas ir negyvas
 1995: No Way Back
 1995: Virtuosity
 1995: Rough Magic
 1997: Los Andželas slaptai
 1997: Heaven’s Burning
 1997: Breaking Up
 1999: Mystery, Alaska
 1999: Informatorius
 2000: Gladiatorius 2000: Proof of Life
 2001: Nuostabus protas
 2003: Komandoras: tolimoji pasaulio pusė
 2005: Cinderella Man
 2006: Geri metai
 2007: Traukinys į Jumą
 2007: Amerikos gangsteris
 2008: Tenderness
 2008: Body of Lies
 2009: Tikroji padėtis
 2010: Robin Hood
 2010: The Next Three Days
 2012: Republic of Doyle
 2012: The Man with the Iron Fists
 2012: Vargdieniai
 2013: Broken City
 2013: Man of Steel
 2014: Winter’s Tale
 2014: Nojaus laivas
 2014: Vandens ieškotojas

 Išnašos 

 Nuorodos 



Kategorija:Naujosios Zelandijos aktoriai
Kategorija:Australijos aktoriai
Kategorija:Australijos dainininkai
Kategorija:Naujosios Zelandijos dainininkai